text: Risotto Express de Verdures | favescomptades
  ← Brownie de Xocolata i Nous
  Esponja de xocolata. →
  Posted on 5 Octubre 2013	by favescomptades
  El temps i l'atenció que necessita fer una bona paella tradicional o un risotto de vegades és prohibitiu i moltes vegades acabem sense fer-los.
  Aquests són plats de cuina tradicional que s'acostumen a deixar per dies especials o pel cap de setmana, quan tenim mes temps, però si et digués que es pot cuinar una paella o un risotto des de zero en set minuts? O que es pot precuinar qualsevol d'aquests plats amb tres dies d'antelació i acabar-lo en quatre minuts ?
  Si teniu una olla a pressió, heu de provar-ho per poder gaudir d'aquests meravellosos plats amb més freqüència .
  Al llibre Modernist Cuisine at Home, he descobert que funciona igual de bé utilitzar una olla a pressió afegint tota l'aigua i sense la necessitat de remoure que la recepta tradicional.
  L' únic desavantatge de l'olla a pressió és que no es pot aixecar la tapa per anar controlant la cocció . Així que l'objectiu és precoure l'arròs una mica i després el tornem a posar al foc un parell de minuts per perfeccionar la textura i ajustar els gustos.
  Com a mostra he fet un rissoto de verdures, però l' important és la tècnica, ja que després es pot fer amb la varietat de gustos que més us agradi, paella, un arros caldós, risotto, o el que mes us agradi i també amb diferents cereals, com la quinoa, avena, etc…
  1/2 Ceba tallada a daus
  2 grans d'all tallat a daus
  1/2 Porro tallat a juliana
  Pel puré de verdures
  4 brots de bròquil
  Un grapat d'espinacs
  Comencem fent el puré de verdures, bullim el bròquil durant 10 minuts, ho passem a un pot de triturar amb una miqueta d'aigua de la cocció, hi afegim els espinacs, que es couran amb el mateix vapor, i finalment es tritura amb el minipimer i es reserva.
  Per començar el risotto, primer sofregim la ceba, el porro i els alls, fins que estigui transparent, en aquest punt afegim els xampinyons tallats.
  Un cop sofregit, afegim l'arròs i el fregim un parell de minuts fins que es torni transparent.
  Després afegim el brou de verdures i el puré de verdures perquè agafi color.
  Tanquem l'olla a pressió i ho posem a foc alt fins que surtin les dues ratlles de la vàlvula, abaixem el foc i ho deixen 4 minuts amb el foc al mínim.
  Despresurem l'olla posant-la a sota l'aigua fins que baixa la vàlvula i ho tornem a posar al foc durant 3 minuts més per acabar la cocció. Afegim el formatge ratllat, la mantega, si ens agrada i ho rectifiquem de sal.
  Ho servim al plat i com a decoració hi posem tres làmines de xampinyons que es couran amb el mateix vapor.
  Galeria | Aquesta entrada s'ha publicat en -Segons, 15', Gluten, Lactosa i etiquetada amb Modernist Cuisine, olla a pressió, paella, Rice, Risotto. Afegiu a les adreces d'interès l'enllaç permanent.
  3 respostes a Risotto Express de Verdures
  28 Març 2014 a les 16:27
  Tens raó, làrròs a casa és sinònim de dissabte!! però l'haurem de provar de fer d'aquesta manera, més ràpidament!! m'agrada molt el color.
  1 Abril 2014 a les 16:40
  No tinc olla a pressió però el resultar és sorprenent i el temps que es tarda a fer-lo encara més.
  2 Abril 2014 a les 19:34
  si és exprés segur que m'interessa! jajajajajja. Una bona combinació Jordi per un rissotto. Moltíssimes gràcies per participar a Memòries. Petonets